open-index/open-wikipedia-markdown huggingface dataset:
ฉลองพระบาท

[thumb|250px|ซุ้มเฉลิมพระเกียรติใน[งานฉลองสิริราชสมบัติครบ 60 ปี พุทธศักราช 2549 แสดงภาพฉลองพระบาทเชิงงอนจำลอง]]
**ฉลองพระบาทเชิงงอน**เป็นสิ่งประจำองค์พระมหากษัตริย์ และเป็นหนึ่งในห้าของเบญจราชกกุธภัณฑ์ หรือรองเท้าของพระมหากษัตริย์ ที่ทำมาจากเกือกแก้ว ซึ่งหมายถึง ผืนแผ่นดินอันเป็นที่รองรับของเขาพระสุเมรุ และเป็นที่อยู่อาศัยของ อาณาประชาราษฎร์ทั่วทั้งแว่นแคว้น ฉลองพระบาทเชิงงอนนี้ พระบาทสมเด็จพระพุทธยอดฟ้าจุฬาโลก ทรงพระกรุณาโปรดเกล้าฯ ให้สร้างขึ้นเป็นเครื่องราชกกุธภัณฑ์ ตามแบบประเพณีอินเดียโบราณ

## อ้างอิง

หมวดหมู่:เครื่องราชกกุธภัณฑ์ไทย
มหาวิทยาลัยราชภัฏบุรีรัมย์

**มหาวิทยาลัยราชภัฏบุรีรัมย์** () เป็นมหาวิทยาลัยของรัฐในกลุ่มมหาวิทยาลัยราชภัฏ และเป็นมหาวิทยาลัยประจำจังหวัดบุรีรัมย์ ก่อตั้งขึ้นเมื่อตุลาคม พ.ศ. 2514 ในนาม "วิทยาลัยครูบุรีรัมย์" ตั้งอยู่ที่อำเภอเมืองบุรีรัมย์ จังหวัดบุรีรัมย์

## ประวัติ
มหาวิทยาลัยราชภัฏบุรีรัมย์ได้เริ่มก่อตั้งเป็น “วิทยาลัยครูบุรีรัมย์” การก่อสร้างได้เริ่มขึ้นเมื่อ 6 ตุลาคม 2514 ด้วยความต้องการของทางราชการและประชาชนชาวจังหวัดบุรีรัมย์  นำโดยผู้ว่าราชการจังหวัดบุรีรัมย์ (นายสุรวุฒิ บุญญานุสาสน์) และสมาชิกสภาผู้แทนราษฎรของจังหวัดบุรีรัมย์  ทั้งนี้เพื่อสนองความต้องการของประเทศที่กำลังขาดแคลนวิทยาลัยครูบุรีรัมย์ได้เริ่มก่อตั้งเมื่อเดือนตุลาคม พ.ศ. 2514 โดยได้รับงบประมาณ (ปีงบประมาณ 2515) จำนวน 9 ล้านบาท เพื่อก่อสร้างอาคารเรียน 1 หลัง  ตลอดจนโครงสร้างพื้นฐานด้านถนน ไฟฟ้า และประปา เป็นต้น  

ในปี พ.ศ. 2547 มีพระราชบัญญัติมหาวิทยาลัยราชภัฏขึ้นมาใช้แทนพระราชบัญญัติสถาบันราชภัฏ มหาวิทยาลัยบุรีรัมย์จึงมีฐานะเป็นนิติบุคคลทำให้การดำเนินการตามภารกิจมีความคล่องตัวมากขึ้น มีสภามหาวิทยาลัย สภาวิชาการ สภาส่งเสริมกิจการมหาวิทยาลัยและสภาคณาจารย์และข้าราชการพลเรือน เกิดขึ้น การแบ่งส่วนราชการของมหาวิทยาลัยประกอบด้วยสำนักงานอธิการบดีคณะครุศาสตร์ คณะมนุษยศาสตร์และสังคมศาสตร์ คณะวิทยาศาสตร์ คณะเทคโนโลยีการเกษตร คณะวิทยาการจัดการ สถาบันวิจัย สำนักศิลปะและวัฒนธรรม สำนักวิทยบริการและเทคโนโลยีสารสนเทศ และสำนักส่งเสริมวิชาการและงานทะเบียน มีโครงการจัดตั้งคณะเทคโนโลยีอุตสาหกรรมเป็นหน่วยงานภายใน มหาวิทยาลัยราชภัฏบุรีรัมย์ได้ดำเนินการขอใช้พื้นที่ราชพัสดุบริเวณตำบลปะคำและตำบลหูทำนบซึ่งเดิมอยู่ในความดูแลของสถานีวิจัยและทดสอบพันธุ์สัตว์บุรีรัมย์ กรมปศุสัตว์ กระทรวงเกษตรและสหกรณ์ จำนวน 1,834 ไร่ 1งาน 32 ตารางวา และกระทรวงการคลังได้อนุญาตให้ใช้พื้นที่ดังกล่าวเมื่อเดือน กรกฎาคม  2548 ซึ่งมหาวิทยาลัยกำลังดำเนินโครงการพัฒนาพื้นที่เพื่อจัดสร้างเป็นวิทยาเขต โดยมีจุดมุ่งหมายเพื่อกระจายโอกาสทางการศึกษาไปสู่ท้องถิ่นตามปรัชญาของมหาวิทยาลัย

## คณะ สำนักและสถาบัน
thumb|อาคาร 15 และประตูทางเข้าฝั่งถนนเสด็จนิวัติในยามค่ำคืน
*  คณะครุศาสตร์ 
*   คณะวิทยาศาสตร์
*  คณะเทคโนโลยีการเกษตร 
*  คณะวิทยาการจัดการ
*  คณะมนุษย์ศาสตร์และสังคมศาสตร์ 
*  คณะเทคโนโลยีอุตสาหกรรม
* คณะพยาบาลศาสตร์ (รับนักศึกษารุ่นแรกภาคการศึกษาที่ 1 ปีการศึกษา 2561)
*  บัณฑิตวิทยาลัย
*  สถาบันวิจัยและพัฒนา 
* โครงการจัดตั้งคณะแพทยศาสตร์
* โครงการจัดตั้งคณะเภสัชศาสตร์
* โครงการจัดตั้งศูนย์การแพทย์ราชภัฏร่มเกล้า

## บุคคลที่มีชื่อเสียงจากมหาวิทยาลัยราชภัฏบุรีรัมย์
* เนวิน ชิดชอบ รัฐมนตรีประจำสำนักนายกรัฐมนตรี ในรัฐบาล พ.ต.ท.ทักษิณ ชินวัตร
* ครูโสภณ ซารัมย์ ประธานรัฐสภาและประธานสภาผู้แทนราษฎร
* ประยงค์ ชื่นเย็น เป็นนักเรียบเรียงเสียงประสานเพลงลูกทุ่งชื่อดัง
* ประสิทธิ์ ตั้งศรีเกียรติกุล เป็นอดีตสมาชิกสภาผู้แทนราษฎรจังหวัดบุรีรัมย์ 5 สมัย
* เพิ่มพูน ทองศรี เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรไทยแบบสัดส่วน กลุ่มจังหวัดที่ 4 สังกัดพรรคพลังประชาชน และเป็นอดีตสมาชิกวุฒิสภาจังหวัดบุรีรัมย์
* เอมอร สินธุไพร อดีตสมาชิกสภาผู้แทนราษฎรจังหวัดร้อยเอ็ด
* อ.สัญญาลักษณ์ ดอนศรี นักประพันธ์เพลงลูกทุ่งหมอลำอีสาน

## อ้างอิง

## แหล่งข้อมูลอื่น

* 

บุรีรัมย์
หมวดหมู่:สถาบันอุดมศึกษาในจังหวัดบุรีรัมย์
หมวดหมู่:สิ่งก่อสร้างในเขตเทศบาลนครบุรีรัมย์
หมวดหมู่:สถานศึกษาในอำเภอเมืองบุรีรัมย์
หมวดหมู่:ก่อตั้งในประเทศไทยในปี พ.ศ. 2514
ราชภัฏบุรีรัมย์
หมวดหมู่:สิ่งก่อสร้างตั้งแต่ พ.ศ. 2514
โทนี ฮอว์ก

**แอนโธนี แฟรงก์ ฮอว์ก** (; เกิดวันที่ 12 พฤษภาคม ค.ศ. 1968) ชื่อเล่น **เบิร์ดแมน** (Birdman) เป็นผู้เชี่ยวชาญด้านสเกตบอร์ด, ผู้ประกอบการชาวอเมริกัน และเจ้าของบริษัทสเกตบอร์ดเบิร์ดเฮาส์ เขาเป็นผู้บุกเบิกสเกตบอร์ดแนวตั้งสมัยใหม่ ฮอว์กเป็นคนแรกที่ทำท่าสเกตบอร์ด "900" ใน ค.ศ. 1999 และยังได้รับลิขสิทธิ์ชุดวิดีโอเกมสเกตบอร์ดที่ตั้งชื่อตามเขา ซึ่งเผยแพร่โดย Activision ในปีเดียวกัน เขาอำลาวงการใน ค.ศ. 2003 และถือเป็นหนึ่งในนักสเกตบอร์ดที่มีอิทธิพลมากที่สุดตลอดกาล

## ชีวิตช่วงต้น
โทนี ฮอว์กเกิดในวันที่ 12 พฤษภาคม ค.ศ. 1968 ที่แซนดิเอโก รัฐแคลิฟอร์เนีย จากแนนซีกับแฟรงก์ ปีเตอร์ รูเพิร์ท ฮอว์ก และเติบโตที่แซนดิเอโก เขามีพี่สาวสองคนที่มีชื่อว่าแพตและลีนอร์ (Lenore) กับพี่ชายชื่อว่าสตีฟ

ฮอว์กเข้าศึกษาไฮสกูลสามแห่งและจบการศึกษาจากทอร์รีย์ไพน์ไฮสกูลใน ค.ศ. 1986 เขายกให้สตีฟ คาบัลเลโรและคริสเตียน โฮซอยเป็นแรงบันดาลใจในเวลานั้น

## ชีวิตส่วนตัว

ในเดือนเมษายน ค.ศ. 1990 ฮอว์กแต่งงานกับซินดี ดันบาร์ ซึ่งเขาเริ่มออกเดตในไฮสกูล ไรลีย์ ฮอว์ก ลูกชายของทั้งคู่ถือกำเนิดในวันที่ 6 ธันวาคม ค.ศ. 1992 โดยนำชื่อจากหนึ่งในบรรพบุรุษของฮอว์ก ไรลีย์ยังเป็นนักสเกตบอร์ตมืออาชีพด้วย ฮอว์กและดันบาร์หย่ากันใน ค.ศ. 1993

ฮอว์กแต่งงานกับเอริน ลีใน ค.ศ. 1996 ถึง 2004 ทั้งคู่มีลูกชายสองคนคือ สเปนเซอร์ (เกิด ค.ศ. 1999) และคีแกน (เกิด ค.ศ. 2001)

ฮอว์กแต่งงานกับ Lhotse Merriam ใน ค.ศ. 2006 ถึง 2011 โดยจัดงานแต่งงานที่ฟิจิและให้วงแรนซิดเล่นเป็นวงดนตรีงานแต่งงาน ทั้งคู่มีลูกสาวคนเดียวชื่อ Kadence Clover Hawk ซึ่งถือกำเนิดใน ค.ศ. 2008

ฮอว์กแต่งงานกับเคธี กูดแมน ภรรยาคนที่สี่ ในวันที่ 27 มิถุนายน ค.ศ. 2015 โดยจัดงานแต่งงานที่ลิเมอริก ประเทศไอร์แลนด์

## อ้างอิง

## บรรณานุกรม
*

## แหล่งข้อมูลอื่น

* 
* 

หมวดหมู่:นักสเกตบอร์ดชาวอเมริกัน
หมวดหมู่:นักกีฬาเอกซ์เกม
กาพย์ยานี

คือ คำประพันธ์ไทยประเภทกาพย์หนึ่งที่กวีนิยมแต่งมากที่สุด มีทั้งแต่งสลับกับคำประพันธ์ประเภทอื่นและแต่งเพียงลำพัง 

กาพย์ยานี  หนึ่งบท มี สองบาท 

1 บาท มี 11 พยางค์ แบ่งเป็น 2 วรรค 

วรรคแรก 5 พยางค์ วรรคหลัง 6 พยางค์ 

บังคับสัมผัสระหว่างวรรคที่ 1, 2 และ 3 

ต้องเชื่อมสัมผัสวรรคที่ 4 ตอนท้ายบท ไปยังท้ายบาทแรกของบทต่อไป ดังตัวอย่างต่อไปนี้


  วรรค1   วรรค2
       ┌──↓─┐ 
   ○○○○●  ○○●○○●   --> บาทที่ 1 มี 11 พยางค์ ─┐
       ┌───────┘
  วรรค3    วรรค4           รวม 2 บาท = จบ 1 บท
       │   
   ○○○○●  ○○○○○●─┐ --> บาทที่ 2 มี 11 พยางค์ ─┘
---------------------------------------------
       ┌──↓─┐    │
   ○○○○●  ○○●○○●─┘ 

กวีอาจเพิ่มความไพเราะของกาพย์ยานีด้วยการเพิ่มสัมผัสระหว่างวรรคที่ 3 กับวรรคที่ 4 ก็ได้ ดังตัวอย่าง

## พัฒนาการของกาพย์ยานี

กาพย์ยานีในยุคแรก ๆ บังคับเฉพาะสัมผัสระหว่างบาท และสัมผัสระหว่างบทเท่านั้น สัมผัสระหว่างวรรคไม่บังคับ ดังตัวอย่างจากอนิรุทธ์คำฉันท์ และสมุทรโฆษคำฉันท์

สมัยอยุธยายุคกลางและยุคปลายได้เพิ่มสัมผัสระหว่างวรรคแรกกับวรรคที่ 2 แล้ว ต่อมา เจ้าฟ้าธรรมาธิเบศร กวีผู้ชำนาญเชิงกาพย์ ทรงเพิ่มสัมผัสสระในคำที่ 2 - 3 วรรคแรก และคำที่ 3 - 4 ในวรรคหลัง อย่างเป็นระบบ ทำให้จังหวะอ่านรับกันเพิ่มความไพเราะมากขึ้น และส่งอิทธิพลมาถึงกวีสมัยรัตนโกสินทร์ ตลอดถึงสมัยพระบาทสมเด็จพระมงกุฎเกล้าเจ้าอยู่หัว ดังตัวอย่าง

สุนทรภู่ ก็เป็นอีกตำนานหนึ่งที่ประยุกต์กาพย์ยานีของกรุงศรีอยุธยา โดยให้ความสำคัญกับสัมผัสเป็นหลัก มีการเพิ่มสัมผัสระหว่างวรรคที่ 3 กับวรรคที่ 4 รวมทั้งให้ความสำคัญกับน้ำหนักคำและน้ำเสียงด้วย ดังตัวอย่าง

ขณะที่พระบาทสมเด็จพระพุทธเลิศหล้านภาลัย ได้ทรงกินกาพย์ยานี โดยละทิ้งสัมผัสไปมากแต่มาเล่นน้ำหนักของคำและทรงใช้สัมผัสอักษรแทนสัมผัสระหลายครั้ง และน่าจะเป็นตัวตั้งสำหรับกาพย์ยุคหลังๆ ครั้งที่นายผี (อัศนี พลจันทร) สร้างสรรค์กาพย์ยานีรูปใหม่ ดังตัวอย่าง

ในยุคกึ่งพุทธกาล นายผี หรือ อัศนี พลจันทร ได้สั่นสะเทือนวงการกาพย์ด้วยลีลาเฉพาะตัว โดยทิ้งสัมผัสในไปมาก หันมาใช้สัมผัสอักษรแทน เน้นคำโดดอันให้จังหวะสละสลวยจนคล้ายอินทรวิเชียรฉันท์กลายๆ ดังตัวอย่าง

ขณะที่กวีในยุคปัจจุบันต่างก็แสวงหาลีลาเฉพาะตัว อย่างเช่น

## อ้างอิง

## แหล่งข้อมูลอื่น
* กาพย์
* บทอาขยาน : วิชาเหมือนสินค้า
* กาพย์พระไชยสุริยา

กาพย์
แอมโบรส เบียร์ซ

170px|thumb|right|แอมโบรส เบียร์ซ

**แอมโบรส กวินเนตต์ เบียร์ซ** (Ambrose Gwinnett Bierce, เกิด 24 มิถุนายน ค.ศ. 1842 วันเสียชีวิต ไม่ปรากฏแน่ชัด คาดว่าราวๆ เดือนธันวาคม ค.ศ. 1913 หรือต้นปี ค.ศ. 1914) เป็นนักเขียนเรื่องเสียดสี และเรื่องสั้นชาวอเมริกัน ซึ่งผลงานที่เป็นที่รู้จักมากที่สุดคือ หนังสือรวบรวมคำคมขบขันและเสียดสีต่าง ๆ The devil’s dictionary (ค.ศ. 1911)และเรื่องสั้นเหนือจริงซึ่งมักเกี่ยวข้องกับความตาย (Tales of soldiers and civilians, ค.ศ. 1891) การหยิบเอาจิตใจของมนุษย์และแนวคิดหน่ายโลกมาเสียดเย้ยทำให้เขาได้รับฉายาว่า ‘เบียร์ซผู้ขมขื่น’ เบียร์ซเกิดในฟาร์มในโอไฮโอ พ่อแม่ซึ่งยากจนต้องเลี้ยงดูลูกถึงสิบสามคน  เขาจึงต้องทำงานเป็นลูกจ้างเล็ก ๆ น้อยๆ ทั้งตอนก่อนและหลังเป็นทหารของกองทหารฝ่ายเหนืออยู่สี่ปีในสงครามกลางเมืองสหรัฐ ระหว่างเป็นทหารเขาได้เลื่อนขั้นขึ้นเรื่อย ๆ จนกระทั่งถูกยิงกระสุนฝังในกะโหลกใต้หูข้างซ้าย  ช่วงปลายทศวรรษที่ 1860 เขาย้ายไปอยู่ซานฟรานซิสโก และเริ่มต้นอาชีพคอลัมนิสต์หนังสือพิมพ์ปากสามหาวที่ผู้คนกลัวเกรง  เขาทำอาชีพนี้อยู่นานมาก และได้สลับฉากไปอยู่อังกฤษสามปี  ในช่วงบั้นปลาย ปี ค.ศ. 1913 เมื่ออายุได้ 71 ปี เขาไปเม็กซิโกและหายสาบสูญไปในสงครามกลางเมือง 

**คำคม** :  Marriage: a community consisting of a master, a mistress, and two slaves, making in all, two. (การแต่งงาน : ชุมชนอันประกอบขึ้นด้วยนายผู้หญิง นายผู้ชาย และทาสสองคน รวมแล้วเท่ากับสองคน)

## ผลงานสำคัญ
* Tales of Soldiers and Civilians (a.k.a., In the Midst of Life) (ค.ศ. 1892) 
* Can Such Things Be? (ค.ศ. 1893) 
* Collected Works (ค.ศ. 1912) 

### ผลงานที่แปลเป็นภาษาไทย
*  A man with two lives (สองสำนวนแปล)  คนสองเงา )    บุรุษสองชีวิต 
*  เหตุเกิดที่สะพานโอวล์ครีก (An occurrence at Owl Creek Bridge)   
*  คืนหนึ่งในฤดูร้อน  (One summer night)   

## แหล่งข้อมูลอื่น

* เว็บไซต์ Ambrose Bierce (ภาษาอังกฤษ)
* สมาคมผู้ชื่นชอบ Ambrose Bierce (ภาษาอังกฤษ)

บทความนี้ นำข้อความบางส่วนหรือทั้งหมด มาจากเว็บไซต์ วรรณกรรมดอตคอม  ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์

หมวดหมู่:บุคคลที่เกิดในปี พ.ศ. 2385
อแมโบรส เบียร์ซ
หมวดหมู่:บุคคลจากรัฐโอไฮโอ
หมวดหมู่:บุคคลจากซานฟรานซิสโก
พ.ศ. 2441

**พุทธศักราช 2441** (นับแบบใหม่) ตรงกับปีคริสต์ศักราช 1898 เป็นปีปกติสุรทินที่วันแรกเป็นวันเสาร์ ตามปฏิทินเกรกอเรียน

* ปีจอ สัมฤทธิศก จุลศักราช 1260 (วันที่ 14 เมษายน เป็นวันเถลิงศก)

## ผู้นำ
* **พระมหากษัตริย์:** พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
** **เจ้าประเทศราช:**
*** เจ้าผู้ครองนครลำพูน: เจ้าอินทยงยศโชติ
*** เจ้าผู้ครองนครลำปาง: เจ้าบุญวาทย์วงษ์มานิต
*** เจ้าผู้ครองนครน่าน: พระเจ้าสุริยพงษ์ผริตเดช
*** เจ้าผู้ครองนครแพร่: เจ้าพิริยเทพวงษ์
## เหตุการณ์
* 25 เมษายน – สงครามสเปน-อเมริกา: รัฐสภาสหรัฐประกาศสงครามกับสเปน
* 10 มิถุนายน – นาวิกโยธินสหรัฐฯ เดินทางถึงประเทศคิวบาในระหว่างสงครามเม็กซิโก-อเมริกา
* 13 มิถุนายน – ประเทศแคนาดาก่อตั้งเขตปกครองยูคอน โดยมีนครดอสันเป็นเมืองหลวง
* 21 มิถุนายน – เกาะกวมตกอยู่ภายในการปกครองของสหรัฐอเมริกา
* 7 กรกฎาคม – หมู่เกาะฮาวายถูกผนวกเข้าเป็นส่วนหนึ่งของสหรัฐอเมริกา
* 19 กรกฎาคม -  พระบาทสมเด็จพระจุลจอมเกล้าเจ้าอยู่หัว ทรงครองราชย์เป็นเวลายาวนาน 2 เท่า ของพระบาทสมเด็จพระพุทธเลิศหล้านภาลัย ในรัชสมัยพระบาทสมเด็จพระมงกุฎเกล้าเจ้าอยู่หัว ได้โปรดจัดงานบำเพ็ญพระราชกุศล ทวีธาภิเศก
* 21 สิงหาคม - ประกาศใช้เงินตราอย่างใหม่ หน่วยเป็นสตางค์
* 15 กันยายน - เอมีลิโด อากีนัลโด เปิดสภาปฏิวัติในฟิลิปปินส์
* 6 พฤศจิกายน - ปล่อยพระยอดเมืองขวางพ้นโทษ
* 10 ธันวาคม - สเปนลงนามในสนธิสัญญาปารีส (ค.ศ. 1898) ยกฟิลิปปินส์ให้สหรัฐ
* 23 มกราคม - สถาปนาสาธารณรัฐฟิลิปปินส์แห่งแรก
* 4 กุมภาพันธ์ - สงครามฟิลิปปินส์-อเมริกา เริ่มต้นขึ้น เมื่อมีการยิงต่อสู้กันเป็นครั้งแรกที่สะพานซานฮวน กรุงมะนิลา
* 31 มีนาคม - สหรัฐยึดมาโลลอส เมืองหลวงของสาธารณรัฐฟิลิปปินส์ได้

### ไม่ทราบวัน
* ค้นพบ ธาตุนีออน, คริปทอน, ซีนอน, พอโลเนียม และ เรเดียม

## วันเกิด

*  ไม่ระบุ   -  หลวงพ่อโอภาสี อาศรมบางมด  (มรณภาพ 31 ตุลาคม พ.ศ. 2498) 
* 5 มีนาคม - โจวเอินไหล แกนนำพรรคคอมมิวนิสต์จีน
* 3 พฤษภาคม - โกลดา เมอีร์ นายกรัฐมนตรีของอิสราเอล
* 24 กรกฎาคม - อเมเลีย เอียร์ฮาร์ต นักบินชาวอเมริกัน (เสียชีวิต พ.ศ. 2480 (หายสาบสูญ))
* 29 พฤศจิกายน - ซี. เอส. ลิวอิส นักเขียนชาวอังกฤษ  (เสียชีวิต 22 พฤศจิกายน พ.ศ. 2506)
* 5 ธันวาคม - หม่อมเจ้ากมลปราโมทย์ เทวกุล (สิ้นชีพิตักษัย 28 พฤศจิกายน พ.ศ. 2517)
* 11 ธันวาคม - หม่อมเจ้าเฉลิมศรีสวัสดิวัตน์ สวัสดิวัตน์ (สิ้นชีพิตักษัย 15 กรกฎาคม พ.ศ. 2507)

## วันถึงแก่กรรม

## ปฏิทิน
พ.ศ. 2442

**พุทธศักราช 2442** (นับแบบใหม่) ตรงกับปีคริสต์ศักราช 1899 เป็นปีปกติสุรทินที่วันแรกเป็นวันอาทิตย์ ตามปฏิทินเกรกอเรียน

* ปีกุน เอกศก จุลศักราช 1261 (วันที่ 14 เมษายน เป็นวันเถลิงศก)

## ผู้นำ
* **พระมหากษัตริย์:** พระบาทสมเด็จพระจุลจอมเกล้าเจ้าอยู่หัว (พ.ศ. 2411 – พ.ศ. 2453)
** **เจ้าประเทศราช:**
*** เจ้าผู้ครองนครลำพูน: เจ้าอินทยงยศโชติ (พ.ศ. 2441 - พ.ศ. 2454)
*** เจ้าผู้ครองนครลำปาง: เจ้าบุญวาทย์วงษ์มานิต (พ.ศ. 2441 - พ.ศ. 2465)
*** เจ้าผู้ครองนครน่าน: พระเจ้าสุริยพงษ์ผริตเดช (พ.ศ. 2437 -  พ.ศ. 2461)
*** เจ้าผู้ครองนครแพร่: เจ้าพิริยเทพวงษ์ (พ.ศ. 2433 - พ.ศ. 2445)

## เหตุการณ์
* 4 กุมภาพันธ์ - สงครามฟิลิปปินส์-อเมริกา เริ่มต้นขึ้น
* 6 มีนาคม - บริษัทไบเออร์จดทะเบียนแอสไพรินเป็นเครื่องหมายการค้า
* 15 สิงหาคม - มีการประกาศตัดถนนหลวงสายใหม่ ซึ่งพระบาทสมเด็จพระจุลจอมเกล้าเจ้าอยู่หัว พระราชทานนามว่า "ราชดำเนิน"
* 29 พฤศจิกายน - สโมสรฟุตบอลบาร์เซโลนาก่อตั้งขึ้นเป็นครั้งแรก
### ไม่ทราบวัน
* ค้นพบ ธาตุแอกทิเนียม
* ปีสถาปนา โรงเรียนราชสีมาวิทยาลัย
### ไม่ทราบวัน

## วันเกิด
* 30 มกราคม - แมกซ์ ไทเลอร์ (เสียชีวิต 11 สิงหาคม พ.ศ. 2515)
* 11 มีนาคม - สมเด็จพระเจ้าเฟรเดอริกที่ 9 แห่งเดนมาร์ก (สวรรคต 14 มกราคม พ.ศ. 2515)
* 5 เมษายน - หม่อมเจ้าวิศิษฎ์สวัสดิรักษ์ สวัสดิวัตน์ (สิ้นชีพิตักษัย 26 ธันวาคม พ.ศ. 2531)
* 3 กรกฎาคม - พระนางเธอ ลักษมีลาวัณ (สิ้นพระชนม์ 29 สิงหาคม พ.ศ. 2504)
* 9 กรกฎาคม - หม่อมเจ้าอุปลีสาณ ชุมพล (สิ้นชีพิตักษัย 17 กันยายน พ.ศ. 2517)
*11 กรกฎาคม - อี.บี. ไวท์ นักประพันธ์ชาวอเมริกัน (เสียชีวิต 1 ตุลาคม พ.ศ. 2528)
* 21 กรกฎาคม - เออร์เนสต์ เฮมิงเวย์ นักประพันธ์ชาวอเมริกัน (เสียชีวิต 2 กรกฎาคม พ.ศ. 2504)
* 13 สิงหาคม - อัลเฟรด ฮิตช์ค็อก ผู้กำกับภาพยนตร์ชาวอังกฤษ (เสียชีวิต 29 เมษายน พ.ศ. 2523)
* 29 ตุลาคม - หม่อมเจ้าไขแสงรพี รพีพัฒน์ (สิ้นชีพิตักษัย 19 ตุลาคม พ.ศ. 2521)

## วันถึงแก่กรรม
* 3 มิถุนายน - โยฮันน์ ชเตราส์ จูเนียร์ คีตกวีชาวออสเตรีย (เกิด 25 ตุลาคม พ.ศ. 2368)



## วันสิ้นพระชนม์
* 17 มิถุนายน – สมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ พระราชโอรสในรัชกาลที่ 5 และสมเด็จพระศรีสวรินทิราบรมราชเทวี พระพันวัสสาอัยยิกาเจ้า (ประสูติ 9 มิถุนายน พ.ศ. 2425)
สหภาพไปรษณีย์สากล

**สหภาพไปรษณีย์สากล** (; ) เป็นองค์การระหว่างประเทศ ทำหน้าที่ประสานงานนโยบายการไปรษณีย์ระหว่างประเทศสมาชิก ซึ่งประเทศสมาชิกแต่ละประเทศตกลงในนโยบายจัดการไปรษณีย์ภัณฑ์ระหว่างประเทศ ตั้งแต่ก่อตั้งจนถึงปัจจุบันสหภาพไปรษณีย์สากลใช้ภาษาฝรั่งเศสเป็นภาษาทางการ และ ในปี พ.ศ. 2537 (ค.ศ. 1994) ได้เพิ่มภาษาอังกฤษเข้าเป็นภาษาใช้งาน

## ประวัติ
ก่อนที่จะมีสหภาพไปรษณีย์สากล การที่ประเทศหนึ่งจะแลกเปลี่ยนไปรษณีย์กับประเทศอื่นได้ต้องมีการทำสนธิสัญญากับแต่ละประเทศคู่สัญญา อีกทั้งการส่งจดหมายระหว่างประเทศมักต้องติดแสตมป์ของประเทศต่าง ๆ ที่จดหมายเดินทางผ่าน

สหรัฐอเมริกาจึงเรียกร้องให้มีการประชุมนานาชาติในเรื่องนี้ ซึ่งการประชุมครั้งแรกเกิดขึ้นในเดือนพฤษภาคม พ.ศ. 2406 (ค.ศ. 1863) ณ กรุงปารีส ประเทศฝรั่งเศส โดยมีผู้เข้าร่วม 15 ประเทศจากยุโรปและอเมริกา ผลเพียงแค่นำไปสู่อัตราไปรษณีย์ที่ชัดเจน ไม่ได้มีความตกลงระหว่างประเทศแต่อย่างไร 11 ปีต่อมาผู้แทนจาก 22 ประเทศเข้าประชุมที่กรุงแบร์น ประเทศสวิตเซอร์แลนด์ ได้ลงนามในสนธิสัญญาแบร์น จัดตั้งองค์กรระหว่างประเทศได้สำเร็จ เมื่อ 9 ตุลาคม พ.ศ. 2417 ใช้ชื่อว่า **สหภาพไปรษณีย์ทั่วไป** (; ) แต่ในการประชุมไปรษณีย์สากลสมัยถัดไป พ.ศ. 2421 
(ค.ศ. 1878) ที่กรุงปารีส เห็นว่าจำนวนสมาชิกเพิ่มมากขึ้น จึงได้ลงมติเปลี่ยนมาใช้ชื่อปัจจุบัน 

เมื่อมีการก่อตั้งสหประชาชาติ สหภาพไปรษณีย์สากลก็ได้กลายเป็นองค์การชำนัญพิเศษหน่วยหนึ่งของสหประชาชาติ

## ข้อกำหนดสำหรับประเทศสมาชิก
ข้อกำหนดที่สหภาพไปรษณีย์สากลกำหนดขึ้นเช่น
# อัตราค่าส่งจดหมายไปยังประเทศปลายทางต่าง&nbsp;ๆ ควรมีอัตราใกล้เคียงกัน
# หน่วยงานไปรษณีย์ควรให้ความสำคัญกับจดหมายในประเทศและจดหมายระหว่างประเทศเท่า&nbsp;ๆ กัน
# หน่วยงานไปรษณีย์ของประเทศต้นทางเป็นฝ่ายที่เก็บค่าไปรษณีย์ทั้งหมด โดยไม่ต้องแบ่งให้กับประเทศทางผ่าน หรือประเทศที่เป็นปลายทางของจดหมาย ซึ่งข้อตกลงนี้มีการเปลี่ยนแปลงภายหลังโดยเพิ่มค่าธรรมเนียมระหว่างหน่วยงานไปรษณีย์ โดยคิดจากผลต่างของน้ำหนักจดหมายในขาไปและขากลับ
สหภาพไปรษณีย์สากลยังเป็นผู้บริหารระบบวิมัยบัตร ซึ่งเป็นบัตรที่สามารถซื้อในประเทศหนึ่งและแลกเป็นแสตมป์ในทุกประเทศที่เป็นสมาชิก

## ประเทศไทย
ในปี พ.ศ. 2428 (ค.ศ. 1885) ผู้แทนไปรษณีย์ไทยนำโดยพระวรวงศ์เธอ พระองค์เจ้าปฤษฎางค์ ได้เข้าร่วมการประชุมสหภาพไปรษณีย์สากล ครั้งที่ 3 ณ กรุงลิสบอน ประเทศโปรตุเกส และทำเรื่องขอเข้าร่วมสหภาพ ประเทศไทยได้เข้าร่วมเป็นสมาชิกเมื่อวันที่ 1 กรกฎาคม พ.ศ. 2428 หลังจากได้จัดตั้งกรมไปรษณีย์และให้บริการประมาณสองปี ทำให้กรมไปรษณีย์สามารถให้บริการจดหมายระหว่างต่างประเทศได้ ก่อนหน้านั้นจดหมายไปประเทศต้องส่งผ่านทางกงสุล เช่นกงสุลอังกฤษ หรือผ่านบริษัทเดินเรือของเอกชน ในโอกาสนี้กรมไปรษณีย์ก็ได้จัดพิมพ์แสตมป์ชุดที่สอง แทนแสตมป์ชุดที่หนึ่งหรือชุดโสฬศ โดยเพิ่มชื่อประเทศและราคาบนดวงแสตมป์เป็นภาษาอังกฤษตามข้อบังคับของสหภาพไปรษณีย์สากล

## อ้างอิง

## แหล่งข้อมูลอื่น

* 

หมวดหมู่:สหประชาชาติ
หมวดหมู่:ไปรษณีย์
หมวดหมู่:ทบวงการชำนัญพิเศษแห่งสหประชาชาติ
หมวดหมู่:องค์การที่ก่อตั้งในปี พ.ศ. 2417
เชียงใหม่ (แก้ความกำกวม)

**เชียงใหม่** อาจหมายถึง

* จังหวัดเชียงใหม่ จังหวัดในภาคเหนือของประเทศไทย
** อำเภอเมืองเชียงใหม่ 
** เทศบาลนครเชียงใหม่ 
* แคว้นเชียงใหม่ อาณาจักรประเทศราชของพม่า ระหว่าง พ.ศ. 2207–2317
* นครเชียงใหม่ อาณาจักรประเทศราชของสยาม ระหว่าง พ.ศ. 2317–2437
* เวียงเชียงใหม่ เขตตัวเมืองเก่าของเชียงใหม่
* ตำบลเชียงใหม่ ตำบลในอำเภอโพธิ์ชัย จังหวัดร้อยเอ็ด
* ถนนเชียงใหม่ ถนนสายหนึ่งในเขตคลองสาน กรุงเทพมหานคร
* อำเภอศรีเชียงใหม่ อำเภอในจังหวัดหนองคาย

หมวดหมู่:หน้าแก้ความกำกวมชื่อสถานที่
ป่าคำชะโนด

**ป่าคำชะโนด** เป็นผืนกอวัชพืช (floating mat) ขนาดใหญ่ มีพื้นที่ประมาณ 20 ไร่ เกิดจากการทับถมและผสานตัวของซากวัชพืชน้ำจำนวนมากเป็นระยะเวลายาวนาน จนก่อกำเนิดคล้ายกับเป็นผืนแผ่นดินลอยตัวในรูปแบบเกาะกลางอ่างเก็บน้ำกุดขาม ด้วยเหตุนี้เมื่อถึงฤดูฝนในที่ราบลุ่มแม่น้ำโขง อ่างเก็บน้ำกุดขามมีปริมาณน้ำสูงขึ้น ป่าคำชะโนดจึงไม่จมน้ำแต่จะลอยตามระดับน้ำที่สูงขึ้น หรือเมื่อระดับน้ำลดลงป่าคำชะโนดก็มีการปรับสภาพไปตามระดับน้ำ ภายในป่าคำชะโนดมีพรรณไม้เด่นคือต้นชะโนด ซึ่งเป็นพืชจำพวกปาล์ม มีความสูงกว่า 30 เมตร

ป่าคำชะโนด แม้จะเป็นผืนแผ่นดินลอยตัวจากกอวัชพืช ทำให้มีการลอยตัวไปตามพลวัตของน้ำ แต่ป่าแห่งนี้ก็เคยเกิดน้ำท่วม โดยเคยเกิดขึ้นเมื่อปี พ.ศ. 2516 พ.ศ. 2538 พ.ศ. 2559 และ พ.ศ. 2560 ทั้งนี้เชื่อว่าเกิดจากการที่มีการก่อสร้างถาวรวัตถุต่าง ๆ มากขึ้นกว่าเดิมในอดีต จึงทำให้พื้นที่ของเกาะซึ่งลอยน้ำอยู่นั้นมีความหนัก เป็นสาเหตุที่ทำให้ผืนกอวัชพืชบางส่วนจมน้ำ โดยเฉพาะอย่างยิ่งในช่วงกลางปี พ.ศ. 2560 ที่ต้องมีการปิดเกาะแห่งนี้เป็นการชั่วคราว 

ป่าคำชะโนด ตั้งอยู่ในพื้นที่ 3 ตำบล คือ ตำบลวังทอง ตำบลบ้านม่วง และตำบลบ้านจันทร์  ใน อำเภอบ้านดุง  จังหวัดอุดรธานี ป่าแห่งนี้เป็นสถานที่สำคัญ ที่ปรากฏในตำนานพื้นบ้านอีสาน ประชาชนในพื้นที่เชื่อว่าสถานที่แห่งนี้เป็นประตูสู่เมืองบาดาล ซึ่งเป็นถิ่นที่อยู่อาศัยของพญานาค ปกครองรักษาโดยปู่ศรีสุทโธและย่าศรีปทุมมา ภายในเกาะคำชะโนดมีศาลเจ้าปู่ศรีสุทโธและบ่อน้ำศักดิ์สิทธิ์เป็นสถานที่ศักดิ์สิทธิ์ที่ชาวบ้านให้ความเคารพและเดินทางมาสักการะ

## ความเชื่อท้องถิ่น
คำชะโนดถูกกล่าวขานว่าเป็นวังบาดาลของพญานาค โดยเฉพาะอย่างยิ่งพญานาคปู่ศรีสุทโธและย่าศรีประทุมมา ซึ่งเป็นที่เคารพสักการะของคนในพื้นที่และผู้คนจากทั่วสารทิศ

เรื่องราวของป่าคำชะโนด กลายเป็นข่าวคราวโด่งดังขึ้นมาในช่วงเดือนเมษายน พ.ศ. 2543 เมื่อปรากฏว่ามีกลุ่มบุคคลที่อ้างว่าสามารถบันทึกวิดีโอภาพของเปรตและรุกขเทวดาได้ที่ป่าแห่งนี้ ก่อนที่ความจะแตกว่าเป็นเรื่องหลอกลวง

แต่จากนั้น เรื่องราวความลี้ลับในป่าคำชะโนดก็กลายเป็นที่รับรู้และสนใจของคนในสังคมทั่วไป จนหนึ่งในเรื่องเล่าเกี่ยวกับอาถรรพ์ของสถานที่แห่งนี้ได้กลายเป็นภาพยนตร์ในปี พ.ศ. 2550 เรื่อง *[[ผีจ้างหนัง]]* นำแสดงโดย อชิตะ ปราโมช ณ อยุธยา และภัครมัย โปรตระนันท์

## อ้างอิง

## แหล่งข้อมูลอื่น

หมวดหมู่:คติชนไทย
หมวดหมู่:ภูมิศาสตร์ของจังหวัดอุดรธานี
หมวดหมู่:เกาะแม่น้ำในประเทศไทย
หมวดหมู่:ความเชื่อเกี่ยวกับพญานาค
หมวดหมู่:อำเภอบ้านดุง
เอิร์ล เดอร์ บิกเกอร์ส

**เอิร์ล เดอร์ บิกเกอร์ส** (Earl Derr Biggers  24 สิงหาคม  ค.ศ. 1884 - 5 เมษายน ค.ศ 1933)เป็นนักเขียนเรื่องลึกลับชาวอเมริกัน รูปร่าง "เตี้ย ท้วม และคล้ำ" ผู้ให้กำเนิดชาร์ลี ชาน(Charlie Chan) นักสืบลูกครึ่งจีนอเมริกัน ในนวนิยายหกเรื่องที่โด่งดังมหาศาล  เกิดในรัฐโอไฮโอนักกิน เที่ยว และรักการตีกอล์ฟผู้นี้เสียชีวิตด้วยหัวใจวายเมื่ออายุได้ 49 ปี  สำเร็จการศึกษาจากมหาวิทยาลัยฮาร์วาร์ด และขายเรื่องสั้นส่งตามนิตยสารชั้นนำต่างๆ จนไม่นานก็ได้เป็นนักเขียนคอลัมน์ขำขันรายวัน และนักวิจารณ์ละครปากกล้าของ บอสตันแทรเวเลอร์   ก่อนจะมาเขียนนวนิยายโด่งดังซึ่งมีโครงเรื่องชั้นดีสามเรื่อง  หลังจากแต่งงานก็ย้ายไปแคลิฟอร์เนีย และประสบความสำเร็จท่วมท้นกับยอดนักสืบของเขา

**คำคม** : Theory like mist on eyeglasses. Obscure facts. (ทฤษฎีก็เหมือนกับฝ้าบนกระจกแว่นตา  มันคลุมเครือความจริง)

## ผลงาน

### ในชุด Charlie Chan
* The House Without a Key (ค.ศ. 1925)
* The Chinese Parrot (ค.ศ. 1926)
* Behind That Curtain (ค.ศ. 1928)
* The Black Camel (ค.ศ. 1929)
* Charlie Chan Carries On (ค.ศ. 1930)
* Keeper of the Keys (ค.ศ. 1932)

### ผลงานอื่นๆ
* *Seven Keys to Baldpate* (ค.ศ. 1913) 
* *Love Insurance* (ค.ศ. 1914) 
* *Inside the Lines* (ค.ศ. 1915) (เขียนร่วมกับ โรเบิร์ต เวลส์ ริทชี -(Robert Welles Ritchie))  
* *The Agony Column* (ค.ศ. 1916) (ตีพิมพ์อีกชื่อหนึ่ง คือ *Second Floor Mystery*) 
* *Fifty Candles* (ค.ศ. 1926)
* *Earl Derr Biggers Tells Ten Stories* (รวมเรื่องสั้น) (ค.ศ. 1933) 

### ผลงานที่แปลเป็นภาษาไทย
*  คอลัมน์สัมพันธ์รัก (The Agony Column)  *เมื่อคอลัมน์ประกาศส่วนตัว เชื่อมรัก เชื่อมโศก และเชื่อมอาชญากรรม*
 
## แหล่งข้อมูลอื่น
*  ประวัติและเรื่องราวที่เกี่ยวข้องกับผลงานเรื่อง ชาร์ลี ชาน  (ภาษาอังกฤษ)
*  ลิงก์ไปสู่เรื่องย่อของผลงานเล่มต่างๆ (ภาษาอังกฤษ)

----

บทความนี้ นำข้อความบางส่วนหรือทั้งหมด มาจากเว็บไซต์ วรรณกรรมดอตคอม  ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์

อิเร์ล เดอร์ บิกเกอร์ส
หมวดหมู่:บุคคลจากรัฐโอไฮโอ
หมวดหมู่:บุคคลจากลอสแอนเจลิส
อิลราชคำฉันท์

**อิลราชคำฉันท์** เป็น วรรณคดี คำฉันท์ที่ได้รับการยกย่องว่าแต่งดี มีความไพเราะ และนิยมใช้เป็นแบบอย่างในการแต่งคำฉันท์มาช้านาน แม้จะมีความยาวเพียง 329 บท ตีพิมพ์เป็นหนังสือเล่มเล็กเพียง 36 หน้ากระดาษเท่านั้น นับเป็นคำฉันท์อีกเรื่องหนึ่งที่นักศึกษาวรรณคดีเอ่ยถึงเสมอ

ผู้ประพันธ์อิลราชคำฉันท์คือ มหาเสวกตรี พระยาศรีสุนทรโวหาร (ผัน สาลักษณ) แต่งเมื่อครั้งยังมีบรรดาศักดิ์เป็นหลวงสารประเสริฐ

## ประวัติ
ในรัชสมัยพระบาทสมเด็จพระมงกุฎเกล้าเจ้าอยู่หัว นับว่าเป็นยุคทองของวรรณคดีไทยอีกยุคหนึ่ง ด้วยองค์พระบาทสมเด็จพระเจ้าอยู่หัวทรงเป็นกวี ขณะเดียวกันการศึกษาในประเทศก็กว้างขวางมากขึ้น อีกทั้งยังมีนักเรียนไทยได้รับทุนการศึกษาไปเรียนในต่างประเทศ วงการวรรณกรรมจึงมีความคึกคักและเปลี่ยนไหวมากเป็นพิเศษ

อย่างไรก็ตาม พระบาทสมเด็จพระมงกุฎเกล้าเจ้าอยู่หัวทรงเป็นห่วงว่า ธรรมเนียมการแต่งคำประพันธ์อันงดงามแบบเดิมนั้น กำลังจะเลือนหายไป เพราะผู้คนจำนวนมากมองว่าเก่าคร่ำครึ ล้าสมัย จึงทรงแนะนำให้หลวงสารประเสริฐ (ในเวลานั้น) ได้แต่งหนังสือตามธรรมเนียมดั้งเดิมไว้บ้าง เพื่อเพิ่มพูนและผดุงรักษาวรรณศิลป์อย่างเดิมเอาไว้

หลวงสารประเสริฐยังไม่ได้แต่งหนังสือตามรับสั่ง เพราะยังหาเรื่องไม่ได้ แต่ครั้นเมื่อพระบาทสมเด็จพระเจ้าอยู่หัวทรงพระราชนิพนธ์เรื่อง "บ่อเกิดรามเกียรติ์" หลวงสารประเสริฐได้อ่าน นิทานเรื่องอิลราช ในอุตตรกัณฑ์แห่งรามายณะ ก็ชอบใจ และเอามาเป็นเนื้อหาที่จะแต่งหนังสือตามรับสั่งดังกล่าว

## เนื้อเรื่อง
ในนครพลหิกา มีกษัตริย์ครองนคร ทรงพระนามว่า ท้าวอิลราช เป็นกษัตริย์ที่เปี่ยมด้วยคุณธรรม วันหนึ่งในวสันตฤดู ทรงออกป่าล่าสัตว์พร้อมบริวาร จนถึงตำบลที่กำเนิดของพระขันทกุมาร ในเวลานั้น พระอิศวรกำลังล้อเล่นกับพระอุมา ชายา ทรงจำแลงกายเป็นสตรี และบันดาลให้ทุกสิ่งในนั้นเป็นสตรีทั้งหมด ครั้นเมื่อท้าวอิลราชและข้าราชบริพารผ่านเข้าไปในป่าดังกล่าว ก็กลายเป็นสตรีไปทั้งหมด 

ครั้นเมื่อท้าวอิลราชกลายเป็นสตรี ก็ตกใจ ทูลขออภัยจากพระอิศวร พระอิศวรไม่ทรงยอม แต่พระอุมาเทวีประทานพรให้กึ่งหนึ่ง คือเป็นบุรุษและสตรีสลับกันไปเดือนละเพศ เมื่อเป็นบุรุษ ชื่อ อิลราช เมื่อเป็นสตรี ชื่อนางอิลา 

เมื่อถึงเดือนที่เป็นสตรี นางอิลาและบริวารสตรีพากันไปเที่ยวเล่นในป่า และเผอิญพบกับพระพุธ ที่กำลังบำเพ็ญตนในป่า นางอิลาได้อยู่เป็นชายาของพระพุธ จนครบเดือน เมื่อเป็นบุรุษ ก็ลืมความเป็นไปในภาคสตรีเพศ และเป็นเช่นนี้กระทั่งเก้าเดือน นางอิลาก็ให้ประสูติกุมารองค์หนึ่ง พระพุธให้นามว่า ปุรุรพ

เมื่อท้าวอิลราชคืนมาเป็นบุรุษ พระพุธเห็นใจ จึงประชุมมหาฤษีเพื่อหาทางแก้ไขคำสาปให้แก่ท้าวอิลราช ในที่สุดที่ประชุมตกลงทำพิธีอัศวเมธ ทำให้ท้าวอิลราชคืนมาเป็นเพศบุรุษอีกครั้ง

## คำประพันธ์

**อิลราชคำฉันท์** แต่งด้วยคำประพันธ์ประเภทฉันท์ ประกอบด้วยฉันท์ชนิดต่าง ๆ 15 ชนิด เป็นกาพย์ 2 ชนิด คือ
* กาพย์ฉบัง
* กาพย์สุรางคนางค์ 
ส่วนฉันท์ในเรื่องนี้ ได้แก่
* กมลฉันท์
* โตฏกฉันท์
* ภุชงคประยาตฉันท์
* มาณวกฉันท์
* มาลินีฉันท์
* วสันตดิลกฉันท์
* สัททุลวิกกีฬิตฉันท์
* สัทธราฉันท์
* สาลินีฉันท์
* อินทรวิเชียรฉันท์
* อินทวงศ์ฉันท์
* อีทิสังฉันท์
* อุปชาติฉันท์
* อุปัฏฐิตาฉันท์
* อุเปนทรวิเชียรฉันท์

## บางตอนจากอิลราชคำฉันท์

*วสันตดิลก*

*ฉบัง*

## อ้างอิง

หมวดหมู่:คำฉันท์
หมวดหมู่:รามเกียรติ์
กาพย์ฉบัง

**กาพย์ฉบัง** หมายถึง คำประพันธ์ประเภทกาพย์ บทหนึ่งมีเพียงหนึ่งบาท บาทละ 3 วรรค บังคับจำนวนคำและสัมผัส ไม่มีบังคับเอก-โท หรือครุ-ลหุ กาพย์ฉบังที่กวีนิยมใช้ในวรรณกรรมตั้งแต่โบราณคือ **กาพย์ฉบัง 16**

## ประวัติ

คนเรา เคยเชื่อกันว่ากาพย์เป็นคำประพันธ์ที่ดัดแปลงมาจากฉันท์ แต่สำหรับ **กาพย์ฉบัง** นี้ไม่ปรากฏว่ามาจากฉันท์ชนิดใด และไม่เหมือนกาพย์ชนิดใดในตำรากาพย์ ขณะที่สุจิตต์ วงษ์เทศ ระบุว่ากาพย์ฉบังเป็นฉันทลักษณ์เขมร โดย **ฉบัง** มีรากจากคำเขมรว่า “จฺบำง” หรือ “จํบำง” (ไทยใช้ว่า จำบัง) แปลว่า รบ, สงคราม แต่กวีเขมรบรรยายฉากสงคราม, เคลื่อนทัพ, สู้รบ ด้วยฉันทลักษณ์ที่เขมรเรียกบท**พํโนล**(ปุมโนล) แล้วไทยเรียก**ฉบัง**

ในจินดามณีมีข้อความว่า
 จ ○○○○○○  ○○○○  ○○○○○○ ฯ 16 ฉบัง
 **โคลสิงฆฉันท์** ฯ มิได้กำหนด ครุ ลหุ แลนิยมแต่กลอนฟัดกันอย่างกาพย

เมื่อพิจารณากาพย์ตัวอย่างแล้วฉันทลักษณ์ก็คือ **กาพย์ฉบัง 16** นั่นเอง ส่วนคำว่า **โคลงสิงฆฉันท์** น่าจะเป็นชื่อวรรณกรรมที่ยกมาเป็นตัวอย่าง

นอกจากนี้ในจินดามณี ยังปรากฏรูปแบบกาพย์ฉบังอีก 2 ชนิด จากที่ระบุว่า

 ๏ ○○○○○○  ○○○○ ○○○○○○○○ ฯ 18
 ชื่อฉันทฉบำดำเนอรกลอน 4

และ

 ๏  ○○○○○○○   ○○○○○    ○○○○○○ ฯ 18
 ฉันทฉบำดำเนอรกลอน 5 ฯ

เมื่อพิจารณากาพย์ตัวอย่างแล้วฉันทลักษณ์เป็น**กาพย์ฉบัง 18** แต่การจัดวรรคต่างกัน คำว่า**ดำเนอรกลอน 4** หมายถึงการรับสัมผัสคำที่ 4 ของวรรคที่สอง และ**ดำเนอรกลอน 5** หมายถึงการรับสัมผัสคำที่ 5 ของวรรคที่สองนั่นเอง

## ฉันทลักษณ์

### กาพย์ฉบัง 16

หนึ่งบทมี 16 คำ 3 วรรค วรรคละ 6 - 4 - 6 คำตามลำดับ บังคับสัมผัสท้ายวรรคแรกกับวรรคที่สอง สัมผัสระหว่างบทส่งจากคำสุดท้ายบทแรก ไปยังคำท้ายวรรคแรกในบทต่อไป ดังตัวอย่าง

กวีอาจเพิ่มสัมผัสระหว่างวรรคที่ 2 กับวรรคที่ 3 เพื่อเพิ่มความไพเราะก็ได้ ดังตัวอย่าง

### กาพย์ฉบัง 18 แบบสัมผัสคำที่ 4

หนึ่งบทมี 18 คำ 3 วรรค วรรคละ 6 - 4 - 8 คำตามลำดับ บังคับสัมผัสท้ายวรรคแรกกับวรรคที่สอง สัมผัสระหว่างบทส่งจากท้ายวรรคแรก ไปยังท้ายวรรคแรกในบทต่อไป ดังตัวอย่าง

### กาพย์ฉบัง 18 แบบสัมผัสคำที่ 5

หนึ่งบทมี 18 คำ 3 วรรค วรรคละ 7 - 5 - 6 คำตามลำดับ บังคับสัมผัสท้ายวรรคแรกกับวรรคที่สอง สัมผัสระหว่างบทส่งจากท้ายวรรคแรก ไปยังท้ายวรรคแรกในบทต่อไป ดังตัวอย่าง

## อ้างอิง

## แหล่งข้อมูลอื่น
* กาพย์

กาพย์
ธนาคารอาคารสงเคราะห์

**ธนาคารอาคารสงเคราะห์** หรือ **ธอส.** () เป็นหน่วยงานรัฐวิสาหกิจ สังกัดกระทรวงการคลัง โดยปัจจุบันกระทรวงการคลังเป็นผู้ถือหุ้นทั้งหมด จัดตั้งขึ้นเมื่อวันที่ 24 กันยายน พ.ศ. 2496 ทำหน้าที่ช่วยเหลือตลาดทางการเงินให้กับประชาชน ได้มีที่อยู่อาศัยตามสมควรแก่อัตภาพ โดยการให้กู้ยืมเงิน และ จัดสรรที่ดินเพื่อก่อสร้างที่เป็นหน่วยงานของรัฐบาลที่ประกอบธุรกิจในการส่งเสริมและช่วยเหลือประชาชนนำเงินไป ลงทุนเกี่ยวกับการสร้างอาคารและที่ดินโดยตรงทำหน้าที่เสมือนสื่อกลางในการนำเงินไปใช้ประโยชน์ ใน กิจการเคหะและเป็นสถาบันการเงินที่ดำเนินธุรกิจ อีกทั้งยัง ร่วมมือกับหน่วยงานของรัฐต่าง ๆ สนับสนุนให้ประชาชนมีที่อยู่เป็นของตนเอง อาทิ ให้สินเชื่อกับผู้ที่ซื้อบ้านกับการเคหะแห่งชาติ  สินเชื่อกับผู้ประกันตนกับสำนักงานประกันสังคม ร่วมกับกองทุนบำเหน็จบำนาญข้าราชการให้สมาชิกกู้เงินเพื่ออสังหาริมทรัพย์ ความช่วยเหลือด้านการมีบ้าน

ธนาคารอาคารสงเคราะห์ ได้รับโอนลูกหนี้และสินทรัพย์จากองค์การบริหารสินเชื่ออสังหาริมทรัพย์ ซึ่งเป็นอดีตรัฐวิสาหกิจของไทย เข้ามารวมไว้ด้วยกัน ในปี พ.ศ. 2542

ในสิ้นปี 2565 ธนาคารอาคารสงเคราะห์ เป็นรัฐวิสาหกิจที่นำส่งรายได้แผ่นดินสะสมสูงสุด ลำดับที่ 6

## จำนวนสาขา
ธนาคารอาคารสงเคราะห์ มีจุดบริการทั่วประเทศไทย จำนวน 146 จุด แบ่งเป็นสาขาหลัก 77 สาขา และสาขาย่อย 14 สาขา นอกจากนี้ยังมีหน่วยบริการสินเชื่อจำนวน 16 แห่ง ศูนย์ OSS จำนวน 26 ศูนย์ และเคาน์เตอร์การเงิน จำนวน 15 แห่ง

## อ้างอิง

## แหล่งข้อมูลอื่น
* ธนาคารอาคารสงเคราะห์
* ศูนย์ที่อยู่อาศัยครบวงจร ธนาคารอาคารสงเคราะห์
* ธอส. โครงการบ้านล้านหลัง สำหรับผู้มีรายได้น้อย 

หมวดหมู่:กระทรวงการคลัง (ประเทศไทย)
หมวดหมู่:รัฐวิสาหกิจไทย
อาคารสงเคราะห์
หมวดหมู่:หน่วยงานภาครัฐที่ก่อตั้งในปี พ.ศ. 2496
ธนาคารเพื่อการส่งออกและนำเข้าแห่งประเทศไทย

**ธนาคารเพื่อการส่งออกและนำเข้าแห่งประเทศไทย** (ธสน.) (Export-Import Bank of Thailand หรือ EXIM Bank) เป็นหน่วยงานรัฐวิสาหกิจ สังกัดกระทรวงการคลัง จัดตั้งขึ้นเมื่อวันที่ 7 กันยายน พ.ศ. 2536 เพื่อประกอบธุรกิจอันเป็นการส่งเสริม และสนับสนุนการส่งออก การนำเข้า และการลงทุนทั้งในและต่างประเทศ **ถือว่าเป็นธนาคารเดียวที่ไม่รับฝากเงินจากประชาชน**วันที่ 1 ตุลาคม พ.ศ. 2568 นาย ชลัช รัตนบุญนิธิ เป็นกรรมการผู้จัดการ

## การดำเนินงาน
ธสน. มีขอบเขตอำนาจในการทำธุรกิจไว้อย่างกว้างขวาง ธสน. จึงสามารถให้สินเชื่อได้ทุกรูปแบบ เช่น สินเชื่อระยะสั้นและสินเชื่อระยะยาว สินเชื่อในประเทศและสินเชื่อต่างประเทศ โดยสามารถทำธุรกิจได้ทั้งที่เป็นสกุลเงินบาทและสกุลเงินตราต่างประเทศ นอกจากนี้ยังสามารถกู้ยืมเงินจากสถาบันการเงินทุกประเภททั้งในประเทศและต่างประเทศและออกตราสารการเงินระยะสั้นและระยะยาวขายแก่สถาบันการเงินและประชาชนทั่วไปทั้งในประเทศและต่างประเทศ กล่าวโดยสรุป ธสน. สามารถทำธุรกิจทุกประเภทที่ธนาคารพาณิชย์ทำได้ยกเว้นเพียงการรับฝากเงินจากประชาชนทั่วไปเท่านั้น สำหรับนักลงทุนไทยที่ไปลงทุนในต่างประเทศ สนับสนุนการลงทุนในรูปของการให้บริการทางการเงินทั้งสินเชื่อระยะสั้นและระยะยาว และเพื่อเป็นการเพิ่มความมั่นใจให้แก่นักลงทุน  ยังพร้อมที่จะร่วมลงทุนถือหุ้นในกิจการอีกด้วย  การรับประกันความเสี่ยงในการเรียกเก็บเงินจากการส่งออก

## สาขา
ธนาคารเพื่อการส่งออกและนำเข้าแห่งประเทศไทย มีจำนวนสาขาทั่วประเทศไทยทั้งสิ้น 10 สาขา

### สาขา
*สาขาบางนา-ตราด กม.3
*สาขาพระราม 2
*สาขาพระราม 4
*สาขารังสิต
*สาขาเสรีไทย 
*สาขาขอนแก่น
*สาขาเชียงใหม่
*สาขาหาดใหญ่
*สาขาแหลมฉบัง
*สาขาลำพูน

## อ้างอิง

## แหล่งข้อมูลอื่น
* ธนาคารเพื่อการส่งออกและนำเข้าแห่งประเทศไทย
* นำเข้า ส่งออก ติดต่องานราชการ ติดต่อกรมศุลกากร ขอรับการส่งเสริม boi

หมวดหมู่:กระทรวงการคลัง (ประเทศไทย)
หมวดหมู่:รัฐวิสาหกิจไทย
พ
หมวดหมู่:องค์การที่ก่อตั้งในปี พ.ศ. 2536
รายชื่อคณะศิลปกรรมศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาในกลุ่มศิลปกรรมศาสตร์ วิจิตรศิลป์ ประยุกต์ศิลป์ การออกแบบ และดุริยางคศิลป์

## รายชื่อคณะศิลปกรรมศาสตร์ในประเทศไทย

* **หมายเหตุ** จัดเรียงตามชื่อมหาวิทยาลัย และตามชื่อคณะ

## ดูเพิ่ม
* คณะวิชา

หมวดหมู่:คณะศิลปกรรมศาสตร์ในประเทศไทย
ศิลปกรรมศาสตร์
ศิลปกรรมศาสตร์
รายชื่อคณะศึกษาศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาด้านศึกษาศาสตร์หรือครุศาสตร์

## รายชื่อคณะครุศาสตร์และคณะศึกษาศาสตร์ในประเทศไทย

* **หมายเหตุ** จัดเรียงตามชื่อมหาวิทยาลัย และตามชื่อคณะ

## กลุ่มสถาบันเทางามสัมพันธ์
การศึกษาบัณฑิต (กศ.บ) จะเป็นปริญญาบัตรที่สืบเนื่องมาด้วยประวัติความสัมพันธ์ของมหาวิทยาลัยที่เคยเป็น "วิทยาลัยวิชาการศึกษา" และเป็นมหาวิทยาลัยศรีนครินทรวิโรฒในทุกภูมิภาค ที่ได้ทำกิจกรรมร่วมกัน ทำคุณประโยชน์ให้กับประเทศชาติ ซึ่งล้วนแสดงให้เห็นถึงความเป็นเลือดของนิสิตศึกษาศาสตร์ที่ล้วนมีของสถาบันซึ่งเป็นสีเทาร่วมกัน ซึ่งมีด้วยกัน 6 มหาวิทยาลัยด้วยกัน ดังนี้
* มหาวิทยาลัยศรีนครินทรวิโรฒ (เทา-แดง)
* มหาวิทยาลัยทักษิณ (เทา-ฟ้า)
* มหาวิทยาลัยบูรพา (เทา-ทอง)
* มหาวิทยาลัยมหาสารคาม (เทา-เหลือง)
* มหาวิทยาลัยนเรศวร (เทา-แสด)
* มหาวิทยาลัยพะเยา (ม่วง-ทอง)

## กลุ่มสถาบันไม้เรียวเกมส์
* 
* คณะศึกษาศาสตร์ มหาวิทยาลัยเกษตรศาสตร์
* คณะศึกษาศาสตร์ มหาวิทยาลัยศิลปากร
* คณะศึกษาศาสตร์ มหาวิทยาลัยศรีนครินทรวิโรฒ 
* คณะศึกษาศาสตร์ มหาวิทยาลัยบูรพา

## กลุ่มสถาบันกระดานดำสัมพันธ์
* คณะศึกษาศาสตร์ มหาวิทยาลัยขอนแก่น
* คณะศึกษาศาสตร์ มหาวิทยาลัยเชียงใหม่
* คณะศึกษาศาสตร์ มหาวิทยาลัยศรีนครินทรวิโรฒ 
* คณะศึกษาศาสตร์ มหาวิทยาลัยมหาสารคาม
* คณะศึกษาศาสตร์ มหาวิทยาลัยนเรศวร

## ดูเพิ่ม
* คณะวิชา
* กิจกรรมระหว่างมหาวิทยาลัยในประเทศไทย
* รายชื่อคณะครุศาสตร์อุตสาหกรรมในประเทศไทย

หมวดหมู่:คณะศึกษาศาสตร์ในประเทศไทย
ศึกษาศาสตร์
ศึกษาศาสตร์
รายชื่อคณะมนุษยศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาในกลุ่มมนุษยศาสตร์ ศิลปศาสตร์ และอักษรศาสตร์ เช่น วิชาด้านภาษา ภาษาศาสตร์ วรรณกรรม วรรณคดี ประวัติศาสตร์ ปรัชญา ศาสนา และจิตวิทยา เป็นต้น

## รายชื่อคณะมนุษยศาสตร์สาขาวรรณกรรมในประเทศไทย

* **หมายเหตุ** จัดเรียงตามชื่อมหาวิทยาลัย และตามชื่อคณะ

## ดูเพิ่ม
* คณะวิชา

หมวดหมู่:คณะมนุษยศาสตร์ในประเทศไทย
มนุษยศาสตร์
มนุษยศาสตร์
คีย์บอร์ด

**คีย์บอร์ด** (keyboard) เป็นคำในภาษาอังกฤษซึ่งในภาษาไทยนำมาใช้แบบทับศัพท์ อาจมีความหมายดังต่อไปนี้

; ในการพิมพ์
* คีย์บอร์ด (คอมพิวเตอร์) อุปกรณ์ป้อนคำสั่งของคอมพิวเตอร์

; ในทางดนตรี
* ลิ่มนิ้ว (musical keyboard) ก้านที่อยู่ติดกันเป็นแผง ตามระดับความถี่เสียง
* เครื่องลิ่มนิ้ว (keyboard instrument) เครื่องดนตรีที่มีลิ่มนิ้วเป็นส่วนประกอบ มีหลายชนิดเช่นคีย์บอร์ดไฟฟ้า เชิร์ชออร์แกน เมโลดิกา หรือแอกคอร์เดียนบางชนิด
** คีย์บอร์ดไฟฟ้า (electronic keyboard) เครื่องดนตรีแบบคีย์บอร์ดชนิดหนึ่ง ซึ่งใช้อุปกรณ์ไฟฟ้าในการผลิตเสียง
*** ออร์แกนไฟฟ้า (electric organ) คีย์บอร์ดไฟฟ้าที่ผลิตเสียงออกมาคล้ายออร์แกน
**** อิเล็กโทน หรือ อีเล็กโทน (Electone) เครื่องหมายการค้าของออร์แกนไฟฟ้า ผลิตโดยยามาฮ่า
แผงแป้นอักขระ

thumb|คีย์บอร์ดคอมพิวเตอร์
**คีย์บอร์ด** หรือ **แป้นพิมพ์** (ศัพท์บัญญัติใช้ว่า *แผงแป้นอักขระ*) เป็นอุปกรณ์คอมพิวเตอร์ที่ทุกเครื่องจำเป็นต้องมี เป็นอุปกรณ์หลักที่ใช้ในการนำข้อมูลลงในเครื่องคอมพิวเตอร์ โดยปกติมักจะมีลักษณะเป็นสี่เหลี่ยมผืนผ้าหรือใกล้เคียง มีแป้นต่าง ๆ ประมาณร้อยแป้นอยู่บนคีย์บอร์ด (ขึ้นอยู่กับผังแป้นพิมพ์) ซึ่งถอดแบบมาจากเครื่องพิมพ์ดีด ออกแบบมาเพื่อใช้สำหรับรับข้อมูลที่เป็นตัวอักขระ แล้วทำการเปลี่ยนเป็นรหัส 7 หรือ 8 บิต จากนั้นจึงส่งให้คอมพิวเตอร์ประมวลผล หรือใช้ควบคุมฟังก์ชันการทำงานบางอย่างของคอมพิวเตอร์ และเพื่อให้การป้อนข้อมูลที่เป็นอักขระและตัวเลขทำได้ง่ายและสะดวกขึ้น คีย์บอร์ดจึงแยกแผงที่เป็นแป้นอักขระกับแป้นตัวเลขแยกไว้ต่างหาก

ในปี 2005 คีย์บอร์ดไร้สายรุ่นแรกเปิดตัวที่งาน Apple Expo ในช่วงแรกเริ่ม คีย์บอร์ดไร้สาย นั้นถูกออกแบบให้ใช้กับเครื่องคอมพิวเตอร์โดยอาศัยตัวรับสัญญาณวิทยุ ผ่านตัวเชื่อมต่อเล็ก ๆ ที่เสียบเข้ากับพอร์ต USB แต่ปัจจุบัน คีย์บอร์ดไร้สายแบบบลูทูธได้รับการพัฒนาและเป็นที่นิยมมากขึ้น เนื่องจากความต้องการที่จะใช้กับโทรศัพท์และแทบเล็ตของคนส่วนมาก

## ประวัติ
คีย์บอร์ดของไมโครคอมพิวเตอร์ตระกูล IBM ในรุ่นแรก ๆ ประมาณปี ค.ศ. 1981 มีปุ่มทั้งหมด 83 ปุ่ม ซึ่งมีชื่อเรียกว่า คีย์บอร์ด PC/XT และในปี ค.ศ. 1984 ก็ได้ เพิ่มจำนวนปุ่มขึ้นเป็น 84 ปุ่มมีชื่อเรียกว่า คีย์บอร์ด PC/AT ต่อจากนั้นก็ได้พัฒนาขึ้นมาเรื่อย ๆ ตามความต้องการของผู้ใช้เรียกว่า คีย์บอร์ด AT และพัฒนามาเป็นรุ่น PS/2 โดยมีแป้นพิมพ์เพิ่มขึ้นอีก 17 ปุ่มรวมแล้วก็เป็น 101 ปุ่ม

## แหล่งข้อมูลอื่น
* Art of Assembly Language: Chapter Twenty: The PC Keyboard 
* Keyboard matrix circuits
* Large searchable database of keyboard shortcuts at Keyxl.com
* PC World. "The 10 worst PC Keyboards of All Time".
* IBM's 84-key PC keyboard.
*Roonnhaidee "คีย์บอร์ดไร้สาย รุ่นไหนดีที่สุดสำหรับคุณ"

หมวดหมู่:อุปกรณ์อินพุตคอมพิวเตอร์
อาร์เอสเอส

**อาร์เอสเอส** (, ย่อจาก RDF Site Summary หรือ Really Simple Syndication) คือหนึ่งในประเภทเว็บฟีด ซึ่งมีรูปแบบข้อมูลเอกซ์เอ็มแอล ซึ่งใช้สำหรับในการกระจายข้อมูลที่มีการเพิ่มเติม หรือเปลี่ยนแปลงบ่อยจากเว็บไซต์ (web syndication) และบล็อก ซึ่งอาร์เอสเอสสามารถย่อมาจากหลายรูปแบบด้วยกันคือ :
* Really Simple Syndication (RSS 2.0)
* Rich Site Summary (RSS 0.91)
* RDF Site Summary (RSS 0.9 และ 1.0)

## การใช้งาน
โปรแกรมอ่านฟีดหรือรวบรวมฟีด (feed readers or aggregators) นั้นใช้สำหรับในการตรวจสอบ รวบรวมและดึงข้อมูลจากฟีดต่างๆที่กำหนด โดยปกติบริการประเภทนี้ไม่เสียค่าใช้จ่าย แต่ข้อมูลที่ได้อาจเป็นเพียงหัวข้อข่าว หรือรายละเอียดโดยย่อเท่านั้น ส่วนเนื้อหา หรือข้อความหลักของข่าว มักจะมีลิงก์เชื่อมโยงไปให้อีกทีหนึ่ง

อาร์เอสเอส ถูกใช้อย่างแพร่หลายในกลุ่มของคนที่ใช้บล็อก เพื่อแสดงหัวข้อหรือเรื่องราวล่าสุด รวมถึงข้อมูลมัลติมิเดียด้วย (ดู พอดคาสติ้ง บรอดแคทชิ่ง (broadcatching) และบล็อกเอ็มพีทรี (MP3 blogs)) ในกลางปี พ.ศ. 2543 การใช้งานอาร์เอสเอสก็แพร่หลายไปสู่สำนักข่าวต่างๆ ทั้ง รอยเตอร์ ซีเอ็นเอ็น และ บีบีซี

โปรแกรมรวมกลุ่มข่าวสารจะทำการตรวจสอบการเปลี่ยนแปลงข้อมูล ทั้งยังแสดงผลข้อมูลล่าสุดให้อัตโนมัติ ในตอนนี้ถือเป็นเรื่องปกติจะพบอาร์เอสเอสในเว็บไซต์ทั่วไป บางเว็บไซต์ยังสามารถเลือกรูปแบบของการรับข่าวสาร ระหว่างอาร์เอสเอสหรือ Atom ได้อีกด้วย

การรับข่าวสารผ่านทางเว็บไซต์ ปกติจะใช้คำว่า "ลงทะเบียนรับข่าวสาร" (Subscribe) หรือ เป็นรูปภาพ และในหลายเบราว์เซอร์ยังให้อาร์เอสเอสเป็นคั่นหน้า (bookmark) ได้เช่นกัน

## หมายเหตุ

* 

## อ้างอิง

## แหล่งข้อมูลอื่น

* RSS 2.0 Specification
* History of the RSS Fork (Mark Pilgrim)
* Building an RSS feed Tutorial with example

หมวดหมู่:มาตรฐานเวิลด์ไวด์เว็บคอนซอร์เทียม
หมวดหมู่:รูปแบบไฟล์คอมพิวเตอร์
หมวดหมู่:รูปแบบโอเพน
ภาษาเบสิก

**ภาษาเบสิก** () เป็นภาษาโปรแกรมที่ออกแบบมาให้ใช้งานได้ง่าย และยังได้รับความนิยมมาจนถึงทุกวันนี้ เบสิกออกแบบมาให้ใช้กับคอมพิวเตอร์ตามบ้าน

บริษัทไมโครซอฟท์ได้นำภาษาเบสิกมาปรับปรุงให้ทันสมัย และพัฒนาเครื่องมือพัฒนาโปรแกรม Visual Basic ทำให้เบสิกได้รับความนิยมในการพัฒนาโปรแกรมยุคใหม่ รุ่นล่าสุดของวิชวลเบสิกเรียกว่า VB.NET

## ประวัติของภาษา Basic
ภาษา Basic ถูกคิดค้นเมื่อปี 1963 โดย นาย John และ นาย Thomas Kurtz ณ Dartmouth College และบรรดานักเรียนนักศึกษาในความดูแลของพวกเขา ซึ่งหลายปีต่อมา ภาษา Basic ฉบับนี้ได้ชื่อเรียกอีกอย่างหนึ่งว่า *Dartmouth BASIC*

## ภาษา Basic พื้นฐาน
ภาษา Basic นั้นเป็นโปรแกรมที่เป็นพื้นฐานสำหรับหัดเขียนโปรแกรมก็ว่าได้ เนื่องจากเป็นภาษาที่เป็นคำพูดของคนเราทั่วไป เช่น ดังนี้

การใช้คำสั่ง *Print*

```qbasic
PRINT "Hello World!"
```

เครื่องจะประมวลผลและแสดงผลออกมาเป็นข้อความ `Hello world!` ออกมาทางหน้าจอ

## ประเภทของค่าในภาษา Basic
**!** : Single-precision
**#** : Double-precision
**$** : String
**%** : Integer
**&** : Long

## เครื่องหมายทางคณิตศาสตร์
***** : เครื่องหมายคูณ
**-** : เครื่องหมายลบ
**=** : เครื่องหมายแสดงความเท่ากันหรือกำหนดค่า
**>** : เครื่องหมายมากกว่า
**+** : เครื่องหมายบวก
**.** : จุดทศนิยม
**<** : เครื่องหมายน้อยกว่า
**\** : เครื่องหมายหารเต็มจำนวน
**^** : เครื่องหมายยกกำลัง

## อ้างอิง

## แหล่งข้อมูลอื่น

* 
* 
* 

 

หมวดหมู่:ตระกูลภาษาเบสิก
หมวดหมู่:สิ่งประดิษฐ์ของสหรัฐ
ฮารุโนะ ซากุระ

**ฮารุโนะ ซากุระ** () ตัวละครหลักหญิงจากเรื่อง นินจาคาถาโอ้โฮเฮะ ปัจจุบันใช้นามสกุลอุจิวะตามสามีอุจิวะ ซาสึเกะ และยังเป็นหนึ่งในโจนินประจำรุ่น

## ครอบครัว
* ฮารุโนะ คิซาชิ (พ่อ)
* ฮารุโนะ เมบุกิ (แม่)
* อุจิวะ ซาสึเกะ (สามี)
* อุจิวะ ซาราดะ (ลูกสาว)

## ประวัติ
ซากุระเป็นนินจาที่ฉลาด หลังจากที่ซากุระได้เดินทางร่วมทุกข์ร่วมสุขกันกับกลุ่ม 7 (ประกอบด้วย ซากุระ นารูโตะ ซาสึเกะ) มานาน เธอตกหลุมรักซาสึเกะอย่างมาก แต่รู้สึกชอบนารูโตะในฐานะเพื่อน ไม่เคยคิดนอกเหนือจากนั้น ในตอนท้าย ซาสึเกะ เป็นนินจาถอนตัวไปแล้ว นารูโตะ ก็บาดเจ็บจากการต่อสู้ เธอรู้สึก เสียใจมากที่ช่วยอะไรไม่ได้เลย เธอจึงไปขอเป็นลูกศิษย์ของซึนาเดะ ซึ่งเป็นนินจาแพทย์ที่เก่งที่สุดในเรื่องใช้วิชารักษาคน แล้วซากุระก็เป็นนินจาที่มีพลังคล้ายๆกับอาจารย์ของเธอ ซึ่งซากุระนั้นมีพลังทำลายล้างสูงเหมือนซึนาเดะ แค่เธอต่อยลงพื้นที่เดียวแผ่นดินก็แตกออกเป็นเสี่ยงๆ  แถมยังถนัดวิชาภาพลวงตาอีก 
แล้วยังเป็นนินจาที่แข็งแกร่งมากในด้านพลัง มีจักระมหาศาล ทำลายกำแพงหรือทำดินให้แตกเป็นหลุมหรือแตกออกเป็นเสี่ยงๆ  ด้วยการอัด ต่อย หรือฟาดเท้าเพียงครั้งเดียว แต่ในช่วงสงครามโลกนินจาครั้งที่4นั้น การต่อสู้กับ 10 หางร่วมกับทุกคนในทีม 7 อีกครั้งทำให้ซากุระ สามารถใช้ คาถาต้องห้ามได้ นั่นก็คือคาถาเบียคุโก เป็นวิชารักษาขั้นสูงสุดของนินจาแพทย์แบบซึนาเดะอาจารย์ของเธอแล้วก็สามารถอัญเชิญคัตสึยุมารักษาทุกคนที่บาดเจ็บได้อีกด้วยทั้งๆที่ พึ่งใช้เบียคุโกได้ครั้งแรกแต่สามารถใช้คาถารักษาระยะไกลของคัตสึยุได้ ภายหลังจากจบสงครามนินจาครั้งที่4 ซากุระได้เลื่อนขั้นตัวเองเป็นโจนินระดับสูงของหมู่บ้านในฐานะนินจาแพทย์ที่เก่งที่สุด(ตอนนี้)หลังจากซึนาเดะวางมือ ทั้งยังสามารถโค่นศัตรูที่แข็งแกร่งได้ด้วยตัวคนเดียว เธอเลยถือตัวเองป็นนินจาหญิงที่เก่งที่สุดมากในเรื่อง ในที่สุดซากุระก็ได้แต่งงานกับซาซึเกะอย่างลับๆและเปลี่ยนเป็นใช้นามสกุลของสามีอีกด้วยเป็น​"อุจิวะ​ ​ซากุระ" และมีลูกสาวด้วยกันหนึ่งคน ชื่อว่า อุจิวะ ซาราดะ

## ชื่อของตัวละคร
ชื่อ"ซากุระ" มาจากชื่อดอกซากุระ ดอกไม้ประจำชาติญี่ปุ่น และนามสกุล "ฮารุโนะ" มาจากคำว่า ฮะรุ (春) แปลว่า ฤดูใบไม้ผลิ และ โนะ (野) แปลว่า ทุ่ง ซึ่งรวมความหมายถึง ทุ่งของดอกไม้ผลิใบ โดยในเนื้อเรื่องจะมีอยู่หลายครั้งที่ อิโนะ คุยกับซากุระว่า ซากุระยังเป็นเด็กเปรียบเหมือน ดอกไม้ที่ยังไม่ผลิใบ เมื่อโตขึ้นจะต้องสวยงามดั่งซากุระ

## อ้างอิง

* หนังสือการ์ตูน นินจาคาถาโอ้โหเฮะ (สำนักพิมพ์เนชั่น เอ็ดดูเทนเมนท์)

หมวดหมู่:ตัวละครในนินจาคาถาโอ้โฮเฮะ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2542
ซ
หมวดหมู่:โคโนฮะ 11
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นบุคลากรทางการแพทย์
หมวดหมู่:ตัวละครในบันเทิงคดีที่มีความสามารถเกี่ยวกับการรักษา
หมวดหมู่:ตัวละครที่เป็นแม่บ้านแม่เรือน
หมวดหมู่:ตัวละครหญิงในอนิเมะและมังงะ
หมวดหมู่:ตัวละครเด็กในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนินจาหญิง
อำเภอสอยดาว

**สอยดาว** เป็นอำเภอหนึ่งที่ตั้งอยู่เหนือสุดของจังหวัดจันทบุรี เป็นที่ตั้งของเขตรักษาพันธุ์สัตว์ป่าเขาสอยดาว เดิมเคยเป็นส่วนนึงของอำเภอโป่งน้ำร้อนและอำเภอมะขาม มีความสำคัญในด้านการคมนาคม ห่างจากตัวจังหวัดจันทบุรี ประมาณ 70 กิโลเมตร  

## ประวัติ
ท้องที่อำเภอสอยดาวเดิมเป็นส่วนหนึ่งของตำบลทรายขาว อำเภอมะขาม และย้ายไปขึ้นกับอำเภอโป่งน้ำร้อนใน พ.ศ. 2484 ก่อนที่ใน พ.ศ. 2531 แยกตั้งออกมาเป็นกิ่งอำเภอ และตั้งเป็นอำเภอสอยดาวอย่างเป็นทางการใน พ.ศ. 2535

## ที่ตั้งและอาณาเขต
อำเภอสอยดาวมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอวังสมบูรณ์และอำเภอคลองหาด (จังหวัดสระแก้ว)
* **ทิศตะวันออก** ติดต่อกับจังหวัดพระตะบอง (ประเทศกัมพูชา)
* **ทิศใต้** ติดต่อกับอำเภอโป่งน้ำร้อน
* **ทิศตะวันตก** ติดต่อกับอำเภอเขาคิชฌกูฏและอำเภอแก่งหางแมว

## การแบ่งเขตการปกครอง
### การปกครองส่วนภูมิภาค
อำเภอสอยดาวแบ่งพื้นที่การปกครองออกเป็น 5 ตำบล 70 หมู่บ้าน ได้แก่

### การปกครองส่วนท้องถิ่น
ท้องที่อำเภอสอยดาวประกอบด้วยองค์กรปกครองส่วนท้องถิ่น 6 แห่ง ได้แก่

เทศบาลตำบล 3 แห่ง ได้แก่
* **[[เทศบาลตำบลสอยดาว]]****' ครอบคลุมพื้นที่ตำบลปะตง (เฉพาะบางส่วนของหมู่ที่ 1) และตำบลทรายขาว (เฉพาะบางส่วนของหมู่ที่ 1, 3, 5, 9, 12)
* **เทศบาลตำบลทับช้าง** ครอบคลุมพื้นที่ตำบลทับช้างทั้งตำบล
* **เทศบาลตำบลปะตง** ครอบคลุมพื้นที่ตำบลปะตง (นอกเขตเทศบาลตำบลสอยดาว)
[[องค์การบริหารส่วนตำบล]] 3 แห่ง ได้แก่ 
* **องค์การบริหารส่วนตำบลทุ่งขนาน** ครอบคลุมพื้นที่ตำบลทุ่งขนานทั้งตำบล
* **องค์การบริหารส่วนตำบลทรายขาว** ครอบคลุมพื้นที่ตำบลทรายขาว (นอกเขตเทศบาลตำบลสอยดาว)
* **องค์การบริหารส่วนตำบลสะตอน''' ครอบคลุมพื้นที่ตำบลสะตอนทั้งตำบล

## สถานที่ท่องเที่ยว
### เขตรักษาพันธุ์สัตว์ป่าเขาสอยดาว
ตั้งอยู่ตำบลทรายขาว มีพื้นที่ 465,637.5 ไร่ ห่างจากตัวจังหวัดจันทบุรีประมาณ 70 กิโลเมตร จากจังหวัดจันทบุรีเดินทางตามทางหลวงหมายเลข 317 ที่มุ่งสู่จังหวัดสระแก้ว ป่าเขาสอยดาวมีสภาพภูมิประเทศเป็นภูเขาสลับซับซ้อน ประกอบด้วยภูเขาน้อยใหญ่จำนวนมากมาย เช่น ยอดเขาสอยดาวมี 2 ยอด ยอดเขาสอยดาวใต้สูงประมาณ 1,675 เมตร นอกจากนี้ยังมีเขาสิบห้าชั้น เขาตะพง เขางู และเขาทรายขาว ภูเขาเหล่านี้เป็นแหล่งกำเนิดของน้ำตกและห้วยน้ำลำธารหลายสาย นอกจากนี้ยังทำให้เกิดทิวทัศน์ที่สวยงามอีกด้วย 

### น้ำตกเขาสอยดาว
อยู่ในเขตรักษาพันธุ์สัตว์ป่าเขาสอยดาว การเดินทางมาสู่น้ำตกสามารถเดินทางมาได้ 2 ทาง คือ
* เส้นทางที่ออกจากจังหวัดจันทบุรีตรงมายังหมู่บ้านปะตง ตำบลปะตง ระยะทาง 70 กิโลเมตร
* เส้นทางที่ออกจากจังหวัดสระแก้วมุ่งหน้าสู่หมู่บ้านปะตง ตำบลปะตง ระยะทาง 75 กิโลเมตร
และจากหมู่บ้านปะตงเข้าไปสู่ที่ทำการเขตอุทยานอีก 5 กิโลเมตร ทิวทัศน์ในระหว่างการเดินทางไปเขาสอยดาวจะเป็นสวนผลไม้นานาชนิดเขียวทึบไปตลอดทาง

## อ้างอิง

สอยดาว

หมวดหมู่:เขตแดนกัมพูชา–ไทย
ฮิวงะ ฮินาตะ

**ฮิวงะ ฮินาตะ** () ตัวละครสมทบจากการ์ตูนเรื่องนินจาคาถาโอ้โฮเฮะ หลังจากอนิเมะ Ay the last movie ฮินะตะเปลี่ยนมาใช้นามสกุลสามีเป็นอุซึมากิ ฮินาตะ

## ครอบครัว
* ฮิวงะ ฮิอาชิ (พ่อ)
* ฮิวงะ ฮิซาชิ (อา)
* ฮิวงะ ฮานาบิ (น้องสาว)
* ฮิวงะ เนจิ (ลูกพี่ลูกน้อง)
* อุซึมากิ นารูโตะ (สามี)
* อุซึมากิ โบรูโตะ (ลูกชาย)
* อุซึมากิ ฮิมาวาริ (ลูกสาว)
* คาวากิ (ลูกชายบุญธรรม)

## ประวัติ
ฮิวงะ ฮินาตะ คุโนะอิจิจาก หมู่บ้านโคโนฮะ ทายาทหญิงแห่งตระกูลหลักของกลุ่มฮิวงะ เมื่อฮินาตะอายุได้ 3 ปี วันเดียวกับที่ ฮิวงะ เนจิลูกพี่ลูกน้องจากตระกูลสาขา อายุ 4 ปี เนจิ ได้ถูกประทับอักขระ"ปักษาในกรง" เพื่อเป็นสัญลักษณ์ว่าจะปกป้องตระกูลหลัก โดยเมื่อใดก็ตามที่ทรยศ สัญลักษณ์ปักษาในกรงจะส่งผลให้ผู้ใช้บาดเจ็บและล้มตาย ปักษาในกรงยังเป็นวิธีป้องกันความลับของเนตรสีขาว อักขระจะถูกกระตุ้นให้ทำลายความสามารถเนตรสีขาวในตัวบุคคลนั้น จุดนี้เองที่ทำให้เนจิ เกลียดฮินาตะ เพราะพ่อของเนจิได้ยอมเสียชีวิตเพื่อปกป้องตระกูลฮิวงะ ฮินาตะสูง 164 ซม.หนัก 47 กก.

## เนื้อเรื่อง
ฮิวงะ ฮินาตะ เป็นผู้หญิงที่ค่อนข้างขี้อาย แอบชอบเอมากเวลาเจอหน้านารูโตะเมื่อไร เธอจะเงียบและหน้าแดงหรือไม่ก็จะเป็นลมไปทันทีในการสอบจูนิน ฮินาตะได้ต่อสู้กับเนจิในรอบคัดเลือกเข้ารอบสุดท้าย โดยฮินาตะจะพยายามเปลี่ยนวิถีชีวิตตัวเอง และด้วยแรงเชียร์ของนารูโตะ

โดยถึงฮินาตะรู้ว่าไม่สามารถชนะเนจิได้ แต่ฮินาตะได้สู้จนสุดความสามารถและแพ้สลบไป ในช่วงวันสอบสุดท้ายรอบสุดท้ายในตอนนั้นนารูโตะได้พูดว่าสู้ๆนะฮินาตะ ทำให้ฮินาตะมีกำลังใจและในช่วงตอนที่นารูโตะสู้กับเนจิ ฮินาตะเกิดอาการป่วยแต่ยังโชคดีที่หน่วยลับที่นินจาแพทย์ (คาบุโตะปลอมตัว) ช่วยไว้ได้หลังจากเรื่องราวการตามหาซาสึเกะจบลง ซึ่งหลังจากนั้นนารูโตะโวยวายจะต้องตามหาซาสึเกะทำให้ฮินาตะต้องการช่วยนารูโตะจึงเริ่มภารกิจตามหาแมลงชื่อบิกโค ในช่วงก่อนไปทำภารกิจฮินาตะที่กำลังเร่งรีบจนเกือบจะชนเนจิแต่ทว่าฮินาตะหลบได้พ้นด้วยการหมุนขาซึ้งทำให้รู้ว่าฮินาตะตั้งใจฝึกซ้อมกับ อะบุราเมะ ชิโนะ และ อินุซึกะ คิบะ ทำให้เกิดท่ามวยอ่อน 8 ทิศ 64 หมัดแบบฉบับฮินาตะที่เป็นการผสมระหว่างคลื่นสวรรค์และ 8 ทิศ 64 หมัดซึ่งมีความอ่อนช้อย ซึ่งยังขาดความเข้มแข็งทางด้านจิตใจและเป็นพลังที่ไม่ได้ถนัดในด้านถล่ม

หลังจากอนิเมะ Ay the last movie เป็นต้นไปฮินาตะได้วางมือจากการเป็นนินจาและกลายเป็นแม่บ้านเต็มตัวดูแลลูกๆ และสามีที่เป็นโฮคาเงะ ซึ่งมีเวลาอยู่บ้านช่วยดูแลลูก ฮินาตะรักสามีมากถึงขนาดยอมตายแทนให้กันยังได้และไม่เคยมีเรื่องทะเลาะกันเลย

## คาถา
* เนตรสีขาว
* มวยอ่อน
* คลื่นสวรรค์ (มีลักษณะเป็นตาข่าย แต่ใช้ป้องกัน)
* ฝ่ามือแปดทิศ64ฝ่ามือ(มีลักษณะเป็นตาข่าย และโจมตีเหมือนเนจิ)
* มวยก้าวสิงห์คู่
* ฝ่ามือว่างแปดทิศ
* มวยอ่อนแปดทิศ 32 ฝ่ามือ(ใช้ตอนสู้กับกูเรน)
* มวยอ่อนแปดทิศ 64 ฝ่ามือ
* มวยแปดทิศฝ่ามือกำแพงอากาศ(ในเล่มที่ 55)
* ม่านพลังค่ายผนึก 4 ทิศ(ภาคอสูร 3 หางใช้กับซากุระ อิโนะ ชิซึเนะ)
* มวยก้าวสิงห์คู่ 64 ฝ่ามือ มังงะตอนที่ 633
* มวย 90 ฝ่ามือ
 

หมวดหมู่:ตัวละครในนินจาคาถาโอ้โฮเฮะ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2543
ฮ
ฮ
หมวดหมู่:โคโนฮะ 11
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นนักปา-กว้าจ่าง
หมวดหมู่:ตัวละครที่เป็นแม่บ้านแม่เรือน
หมวดหมู่:ตัวละครหญิงในอนิเมะและมังงะ
หมวดหมู่:ตัวละครเด็กในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนินจาหญิง
หมวดหมู่:ตัวละครในบันเทิงคดีที่มาอาศัยอยู่ในเวลา
อาคิมิจิ โจจิ

**อาคิมิจิ โชจิ** () ตัวละครนินจาจากการ์ตูนญี่ปุ่นเรื่องนินจาคาถาโอ้โฮเฮะ

## ครอบครัว
* อาคิมิจิ โจสะ (พ่อ)
* อาคิมิจิ คารุย (ภรรยา)
* อาคิมิจิ โจโจ (ลูกสาว)

## เนื้อเรื่อง
อาคิมิจิ โจจิ นินจาจากหมู่บ้านโคโนฮะ เข้าสอบจูนินพร้อมเพื่อนร่วมทีม นารา ชิกามะรุ และ ยามานากะ อิโนะ โดยการสอบข้อเขียนรอบแรก ผ่านได้อย่างง่ายดาย โดยอิโนะใช้วิชานินจามาสิงร่างและเขียนคำตอบให้ ในการสอบรอบที่สองในป่า ในการสอบรอบคัดเลือก่อนเข้ารอบสุดท้าย ได้จับคู่เจอกับ โดซึ คินุตะ นินจาจากหมู่บ้านโอะโตะ และพ่ายแพ้ไป

ต่อมาในภารกิจตามตัวอุจิวะ ซาสึเกะกลับมา โดยการนำของ นารา ชิกามะรุ ในระหว่างที่ตามตัว โจจิได้ต่อสู้กับจิโรโบ 1 ใน 4 ลูกศิษย์ของโอโรจิมารุ โดยในระหว่างต่อสู้ โจจิได้ใช้ยานินจาของตระกูล โดยยาที่กินจะทำให้ชีวิตของผู้ใช้สั้นลง การต่อสู้สิ้นสุดลงโดยโจจิใช้ยาครบทั้ง 3 ก้อน และจิโรโบพ่ายแพ้ลง หลังจากนั้นโจจิ ได้พยายามจะตามกลุ่มของชิกามะรุ แต่ปรากฏว่าไม่สามารถเคลื่อนไหวได้ และได้สลบไป

## คาถา
* คาถาขยายร่าง
* คาถาขยายร่างยักษ์
* รถถังมนุษย์
* รถถังหนามมนุษย์
* รถถังมนุษย์ยักษ์
* ขยายยร่างเฉพาะส่วน
* ฝ่ามือตบทำลาย
* คาถาหมุนเวียนโคโนฮะ
* คาถายอดมนุษย์มือตุ๊กแก (เอาไว้ใช้เกาะใต้ท้องรถ)

## เกร็ดข้อมูล
* ประโยคที่กินใจ : กินไม่เลือก
* คำต้องห้าม : อ้วน(ชั้นแค่อวบเฟ้ย)
*คำต้องห้าม : หมูตอน

หมวดหมู่:ตัวละครในนินจาคาถาโอ้โฮเฮะ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2543
หมวดหมู่:โคโนฮะ 11
หมวดหมู่:ตัวละครมนุษย์เคลื่อนไหว
หมวดหมู่:ตัวละครชายในอนิเมะและมังงะ
หมวดหมู่:ตัวละครเด็กในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครในบันเทิงคดีที่สามารถเปลี่ยนแปลงขนาด
อาบุราเมะ ชิโนะ

**อาบุราเมะ ชิโนะ** () ตัวละครนินจาจากการ์ตูนญี่ปุ่นเรื่องนินจาคาถาโอ้โฮเฮะ

## ลักษณะ/อุปนิสัย
อาบุราเมะ ชิโนะ มักใส่ชุดคลุมและแว่นตาสีดำ(ที่ไม่เคยถอด)ซึ่งเป็นเอกลักษณ์เฉพาะ เป็นคนไม่ค่อยพูด ไม่ปรากฏว่าเคยยิ้มหรือหัวเราะ ยกเว้นในตอนพิเศษที่ไปทำภารกิจกับนารูโตะ 2 คนที่หมู่บ้านแห่งหนึ่ง ชิโนะได้ลองกินอาหารเพื่อให้แมลงในตัวพิสูจน์ยาพิษ(หรือตามเนื้อเรื่องคือ ยาทำให้หัวเราะ)หรือไม่ แต่แล้วก็พลาดท่าที่เมื่อได้กินลงไปแล้วยาก็ออกฤทธิ์ ทำให้ชิโนะหัวเราะจนผิดแปลกไปจากชิโนะคนเดิม ขนาดนารูโตะเองยังสังเกตได้

ในอนิเมะ ตำนานวายุสลาตัน ช่วงแรกๆหลังจากที่นารูโตะไปฝึกวิชากับจิไรยะ 1 ใน 3 นินจาในตำนานแล้วกลับมาถึงหมู่บ้าน ก็ได้พบกับนารูโตะพร้อมๆกับเพื่อนร่วมทีมของชิโนะเองซึ่งก็คือ ฮินาตะกับคิบะ(และอากามารุ) ในครั้งนั้น นารูโตะจำทั้งคิบะกับฮินาตะได้ แต่เกือบจำชิโนะไม่ได้ ทำให้ชิโนะงอนนารูโตะมาก และไม่ได้งอนแค่ตอนเดียวเท่านั้น ยังงอนยาวไปถึงอีกหลายตอนด้วยกัน

งานอดิเรก สะสมแมลง

อาหารที่ชอบ สลัดผัก กับ ฟักเขียว

อาหารที่ไม่ชอบ อาหารที่มีกลิ่นแรงๆ

## ประวัติ
อาบุราเมะ ชิโนะมีอาจารย์ผู้สอน คือ ยูฮิ คุเรไน มีประโยคที่กินใจ คือ *"แม้ว่าคู่ต่อสู้ของเราจะตัวเล็ก แต่ไม่ควรประเมินค่ามันต่ำเกินไป"*

อาบุราเมะ ชิโนะ จากหมู่บ้านของโคโนฮะ ชิโนะ เป็นคนของตระกูล อาบุราเมะ ลูกชายคนเดียวของ อาบุราเมะ ชิบิ นอกจากนั้นชิโนะยังมีพี่ชายบุญธรรมคือ อาบุราเมะ โทรุเนะ ความสามารถหลักของชิโนะคือการควบคุมแมลง แมลงเหล่านี้ถูกนำเข้าไปเลี้ยงในร่างกายของคนในตระกูล อาบุราเมะ โดยแมลงที่พวกเขาเลี้ยงใว้จะกินจักระของเจ้าของเป็นอาหาร เพื่อแลกเปลี่ยนกับการบังคับแมลงเพื่อใช้ในการต่อสู้ตามที่ต้องการ

ชิโนะ มีส่วนอยู่ด้วยในสถานที่ ที่ในใช้การสอบไล่จูนินในโคโนฮะแต่หมู่บ้าน ไม่พิจารณายศนินจา จูนินกับเขา
ในเหตุการณ์ครั้งนั้นทำให้ชิโนะได้ไล่ตามไปปะทะ กับ คันคุโร่ และได้รับชัยชนะมา แต่ชิโน ก็บาดเจ็บมาก แต่ก็รอดมาได้เพราะมีพ่อมาช่วย

เขาได้แสดงฝีมืออีกครั้ง เมื่อ ได้รวมทีมกับนารูโตะ ตามหา ซาสึเกะ โดยเขาได้พบกับ โทบิ ซึ่งเขาได้แสดงวิชาแมลงที่ร้ายกาจมากออกมา นับว่าเป็น นินจาที่มีฝีมือสูงคนนึง

## คาถา
* คาถาแมลง
* คาถาแมลง เรียกแมลง
* คาถาแมลง บอลแมลง
* คาถาแมลง ดักแด้แมลง
* คาถาแมลง โล่แมลง
* คาถาแมลง กำแพงแมลง
* คาถาแมลง ร่างแยกแมลง

หมวดหมู่:ตัวละครในนินจาคาถาโอ้โฮเฮะ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2543
หมวดหมู่:โคโนฮะ 11
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นนักกีฏวิทยา
หมวดหมู่:ตัวละครที่เป็นครูโรงเรียน
หมวดหมู่:ตัวละครชายในอนิเมะและมังงะ
หมวดหมู่:ตัวละครเด็กในอนิเมะและมังงะ
หมวดหมู่:ตัวละครวัยทีนในอนิเมะและมังงะ